L'Assemblea General de les Nacions Unides va declarar l'any 1981 que el dia d'obertura de sessions cada setembre seria proclamat i observat oficialment com a Dia Internacional de la Pau, dedicat a commemorar i enfortir els ideals de pau dins de cada nació i entre tots els pobles (Resolució 36/67).
L'any 2001, l'Assemblea General va decidir que el Dia Internacional de la Pau fos observat cada 21 de setembre, d'acord a la Resolució 55/282.
Va declarar que "el Dia Internacional de la Pau s'observarà d'ara endavant com un dia d'alto el foc i de no-violència a nivell mundial, a fi que totes les nacions i pobles se sentin motivats per complir una aturada d'hostilitats durant tot aquell dia."
També va convidar els estats membres, les organitzacions del sistema de les Nacions Unides, i les organitzacions regionals i no governamentals a commemorar de manera adequada el Dia Internacional de la Pau realitzant activitats educatives i de sensibilització de l'opinió pública i col·laborant amb les Nacions Unides per a l'establiment d'una aturada del foc a nivell mundial.
La cooperació catalana ha estat històricament compromesa amb la construcció de pau arreu del món.
Com a mostra dels projectes de foment de la pau actualment en fase d'execució podeu consultar a continuació els projectes finançats en la convocatòria de subvencions 2015 que tenen per objectiu específic el "Dret a la pau i no violència".
Fent pedagogia de l'agenda de dones, pau i seguretat a Catalunya: de la recerca a les aules.
Fent costat a les dones del territori de Butembo (RDC)
República Democràtica del Congo
Defensors i defensores de drets humans en acció: potenciació de les capacitats i eines de la societat civil de Cisjordània per garantir el dret a la pau del poble palestí
Dret pau i no violencia 1.8.Prevenció dels conflictes violents, especial atenció a l'anàlisi i transformació de les causes
Des de Catalunya prevenim la violència armada per a garantir la pau i els drets humans.
Dret pau i no violencia 1.10.Drets de les víctimes, rehabilitació humanitària, reconstrucció teixit psicosocial i justícia transicional
ACCISOL (Acció per una ciutadania solidària)
Enfortiment de la Participació Activa de les Dones i Exigibilitat del Dret a una Vida Lliure de Violències i a la Veritat de dones víctimes en els processos de construcció de pau en el Departament de Bolívar (Colòmbia)
Dones defensores segures: Enfortiment de models de protecció integral per a dones defensores de drets humans a Mesoamérica
Alçant la veu de les dones de Catalunya, Magreb i Amèrica Central per una vida lliure de violència masclista
Associació Acció Internacional per la Pau
Acompanyament internacional i promoció de la participació política a Colòmbia
Contribuir a la rehabilitació postconflicte i reforçar les capacitats locals per a transformar els conflictes violents.
Associació Centre d'Estudis per la Pau Josep Manuel Delàs
Gènere, militarisme i dret a la pau
Recuperació i defensa del territori Cos-Terra per a una vida lliure de violències vers les dones indígenes de Guatemala
Promovent una comunicació lliure de discriminacions i estereotips de les dones en situació de violència als mitjans
Colòmbia ha estat un país prioritari per al Govern de Catalunya pel que fa a les polítiques públiques de Cooperació al Desenvolupament.
Només entre 2010 i 2015, l'Agència Catalana de Cooperació al Desenvolupament ha finançat fins a 36 projectes de diferents ONG que s'han dut a terme tant a Colòmbia com a Catalunya, per un import de més de 4 milions d'euros.
La cooperació catalana a Colòmbia s'ha caracteritzat històricament per l'aposta decidida per la construcció de pau i la defensa dels drets humans.
La protecció de les víctimes (processos de restabliment i reparació), el tractament no-violent del conflicte, i la memòria han estat algunes de les línies de treball dels projectes finançats pel Govern.
Per aquest motiu, des de l'Agència Catalana de Cooperació al Desenvolupament hem creat una pàgina especial amb tota la informació sobre els Acords de Pau a Colòmbia i els diferents projectes i actuacions de l'ACCD realitzades a Colòmbia.
L'Institut Català Internacional per la Pau convoca anualment, des de l'any 2011, el Premi ICIP Constructors de Pau amb la finalitat de guardonar i reconèixer públicament a persones, entitats o institucions que han treballat i han contribuït de manera destacada i dilatada en el foment i la construcció de la pau.
El Premi ICIP Constructors de Pau el concedeix la Junta de Govern de l'ICIP i consisteix en un reconeixement públic, una escultura creada pel Premi Nobel de la Pau, artista i activista Adolfo Pérez Esquivel, anomenada Porta de Sol, i una dotació econòmica de 4.000 euros.
Cada any, les Nacions Unides escullen un tema per commemorar el Dia Internacional de la Pau.
Aquest any el tema escollit és: «Els Objectius de Desenvolupament Sostenible: elements constitutius de la pau».
Els 193 estats membres de les Nacions Unides van aprovar per unanimitat els 17 Objectius de Desenvolupament Sostenible (ODS) a una cimera històrica de líders mundials celebrada a Nova York el setembre de 2015.
La nova i ambiciosa Agenda 2030 per al Desenvolupament Sostenible en què es demana a tots els països que comencin a treballar per aconseguir els Objectius en els propers 15 anys.